அதனால், நான் ஏற்கெனவே உமாபதிக்காக ரெடி பண்ணிவைத்திருந்த கதையுடன் அவரின் இரண்டாவது படத்தை இயக்கும் முயற்சியில் இறங்கிவிட்டேன். இந்தப் படம் முழுக்க, சார்லி சாப்ளினுடைய ஃபீல் இருக்கும். 'மழை பெய்யும்போது குடை பிடிக்காமல் நடந்துபோவது பிடிக்கும். அப்போதுதான், நான் அழுவது யாருக்கும் தெரியாது’ என்று சார்லி சாப்ளின் சொல்லியிருப்பார். அதேபோன்ற வலி இந்தப் படத்தின் கதையிலும் இருக்கும். ஆனால், ஆடியன்ஸூக்கு படம் முழுக்க காமெடி இருக்கும். 'உலகம் விலைக்கு வருது' இதுதான் படத்தின் பெயர். இந்தத் தலைப்பே தன்னம்பிக்கையை தருவதாக இருக்கும். நாம் உயர வேண்டுமென்றால் நாம்தான் சிந்திக்க வேண்டும். நமக்குப் பதிலாக வேறு யாரும் இந்த உலகத்தில் சிந்திக்க மாட்டார்கள் என்பதுதான் படத்தின் மையக்கரு.